AksaraLLM/aksara-bahasa-daerah-v1 huggingface dataset:
Wee Meng Chee (Chinese: 黄明志; Pinyin: Wee Meng Chee (Hainanese Pinyin)) miyos taun 1983 ing Muar, Johor. Chee kalebet lulusan Ilmu Komunikasi ing Universitas Ming Chuan, ing Taiwan. Panjenenganipun misuwur kanthi nama Namewee ing YouTube.
Nalika tanggal 7 Agustus 2007, Chee sampun damel gégér amargi ngripta vidéo rap kanthi irah-irahan Nagarakuku ingkang ngginakaken sepalih saking lirik lagu kebangsaan Malaysia Nagaraku. Lagu rap punika dipunlapuraken amargi sampun ngina nagara, bangsa, agami, lan karajan Malaysia.

Wee Meng Chee salajengipun nyuwun pangapunten dhateng sinten kemawon ingkang ngraos sampun dipunina amargi vidéo kasebat wonten ing koran The Sun ing tanggal 15 Agustus 2007. Nanging bab nyuwun pangapunten kalawau boten amargi Chee sampud damel vidéo wau. Sasanèsipun punika, Chee ugi ngraos boten kuciwa amargi Chee mratèlakaken boten wonten maksud ngina nagari Malaysia. Nagarakuku punika lagu rap riptaanipun Wee Meng Chee, ingkang ugi saged dipunsebat Namewee. Nagarakuku dipunrilis ing YouTube ing tanggal 15 Juli 2007 kanthi irah-irahan ing basa Cina "我愛我的國家 Nagarakuku (2007大馬觀光年主題曲)", lan dipuntarjamahaken dados Kula Tresna "Nagaraku Nagarakuku".

Cathetan suku

Pranala njawi 
Lirik Album Namewee

Artikel mawa basa krama
Cina-Malaysia
Jacques Derrida (miyos ing El Biar, Aljazair, 15 Juli 1930-tilar donya ing Paris, Prancis, 8 Oktober 2004 ing yuswa 74 warsa) inggih punika salah satunggalipun filsuf Prancis ingkang dipunanggep minangka pangusung téma dékonstruksi wonten ing filsafat postmodhèrn.
Pamikiranipun ugi dipunpratélakaken kanthi filsafat basa. Wonten ing seratanipun Christopher Norris ingkang irah-irahanipun Derrida (1987), Norris gadhah asumsi bilih filosofi Derrida mliginipun bab seratan.

Pagesanganipun 
Jacques Derrida miyos ing Aljazair nalika tangggal 15 Juli 1930. Ing warsa 1949 panjenenganipun pindhah dhateng nagari Prancis, lan ing Prancis panjenenganipun manggèn ngantos tilar donya. Panjenenganipun mucal ing École Normale Supérieure ing kitha Paris. Tiyang sepuhipun ingkang asma Aimé Derrida lan Georgette Sultana Esther Safar, palakrami ing warsa 1923 lan pindhah dhateng St.Agustinus ing Aljazair nalika warsa 1925. Ing taun ingkang sami Rene Derrida (putrinipun Aimé lan Georgette) miyos lan sekawan taun salajengipun Paul Derrida (rayinipun Rene) miyos. Nanging tigang wulan sasampunipun Paul tilar donya. Nalika warsa 1930 Jackie Derrida miyos. Ing wekdal salajengipun panjenenganipun nyebat kanthi sesebatan "Jacques". Sadangunipun gesang, panjenenganipun tansah cubriya mbokbilih panjenenganipun namung dados panggantosipun kangmasipun, Paul. Derrida kalebet trah Yahudi. Panjenenganipun naté pikantuk kanugrahan doctor honoris causa ing Universitas Cambridge. Nalika tanggal 9 Oktober 2004, panjenenganipun tilar donya ing yuswa 74 warsa amargi gerah kanker.

Cathetan suku

Pranala njawi 

Lair 1930
Pati 2004
Artikel mawa basa krama
Filsafat
Filsuf Prancis
Filsuf Postmodern
Filsafat Kilèn
Mohammad (Bob) Hasan (lair taun 1931 ing Semarang). Bob Sadino iku pengusaha lan naté mengku kalungguhan minangka Mantri Perindustrian dan Perdagangan Indonésia ing Kabinet Pangyasa VII. Bob Hasan iku warga Indonèsia katurunan Tionghoa. Bob Hasan ngugemi agama Islam. Jeneng liyané Bob Hasan ya iku The Kian Seng. Wiwit cilik, Bob Hasan wis dirumati lan dadi anak angkat Jenderal Gatot Subroto.
Jeneng Bob Hasan misuwur amarga bisnis kayu-kayuan kang ditegori saka alas-alas tropis.

Bob Hasan uga tau dadi ketuwa PASI (Persatuan Atletik Seluruh Indonésia), lan IAAF (International Associations of Athletic Federation).
Bob hasan tau éntuk pangaji-aji prestisius Kalpataru ing taun 1997, nanging Bob Hasan uga diarani ngrusak lingkungan karo pihak liyané. Bob Hasan tau dikunjara ing kunjara Nusakambangan.
Bob Hasan iku pengusaha lan mantan Mantri Perindustrian dan Perdagangan ing jamane Kabinet Pangyasa VII nalika taun 1998. Saliyané dadi pengusaha, Bob uga aktif ing babagan ulah raga. Bob isih dipercaya dadi pemimpin Pengurus Besar Persatuan Atletik Seluruh Indonésia (PB PASI) nganti taun 2008. Bob nyekel kalungguhan nganti pitung taun wiwit taun 1976. Bob Hasan uga tau dadi ketuwa PASI (Persatuan Atletik Seluruh Indonésia) lan IAAF (International Associations of Athletic Federation).

Cathetan suku 

Pengusaha Indonésia
Mantri Indhustri Indonésia
Tionghoa-Indonésia
Tokoh sing pindhah agama menyang Islam
Tokoh Semarang
Lair 1931
Robert "Bob" Sadino (lair ing Tanjungkarang, Lampung 9 Maret 1933, tilar donya ing Jakarta, 19 Januari 2015) utawa kang asring diundang om Bob iku pengusaha saka Indonésia kang duwé bisnis babagan pangan lan peternakan. Sadino uga duwé usaha liya ing Kemfood lan Kemchick. Lumrahé Sadino asring nggunakaké  sandhangan kang wujud klambi lengen cekak lan clana cekak. Sandhangan iki kang dadi cirikhasé Sadino.

Sadino lair saka kulawarga kang kacukupan. Sadino iku anak kang pungkasan saka sadulur kang cacahé lima. Wong tuwané mati nalika umuré lagi 19 taun. Nalika iku, Sadino duwé warisan saka wong tuwané awit seduluré wis dianggep mapan kabéh. Sadino banjur ngentekna sapérangan bandhané kanggo piknik. Sadino tau urip ing Walanda suwené sangang taun. Ing kono Sadino kerja ing Djakarta Lylod ing kutha Amsterdam lan uga ing Hamburg, Jerman. Nalika urip ing Walanda, Sadino ketemu karo jodhone ya iku wong wadon kang jenengé Soelami Soejoed.

Nalika taun 1967, Sadino lan kulawarga bali menyang Indonésia. Amarga suwé urip ing Indonésia, Sadino banjur metu saka pegaweyané lan kerja dadi pengusaha.
 
Sadino tau dadi sopir mobil mercedes lan nyewake mobile, nanging dhèwèké ngalami kecelakaan lan mobile rusak. Sawisé iku, Sadino dadi kuli watu. Sawisé dadi kuli, banjur dhèwèké nduwé usaha endhog lan daging pitik kampung. Sadino iku wong kang sepisanan nggunakaké  usaha kebon sayur nganggo sistem hidroponik ing Indonésia.
Saliyané dadi pengusaha, Sadino uga kerep mèlu dadi paraga filem sanajan mung dadi figuran.

Cathetan suku

Lair 1933
Pati 2015
Pengusaha Indonésia
Soetrisno Bachir (). Soetrisno bachir iku pengusaha lan Ketua Umum Parté Amanat Nasional (PAN) kanggo periode 2005—2010.

Profesi Soetrisno Bachir ya iku pengusaha. Soetrisno bareng karo masé kang jenengé Kamaluddin Bachir duwé usaha ing Ika Muda Group kang bisnis ing babagan properti (real estate). Lumantar grup iki, Soetrisno ngrintis usaha ariwarta kang banjur dadi harian Republika. Soetrisno Bachir banjur duwé bisnis dhéwé ing bisnis investasi lumantar Sabira Group. Saiki, Soetrsino dadi salah sijiné bisnis investasi kang éwoning papan atas.
Keluargane anggota Muhammadiyahananging duwé garis NU saka salah sijiné pihak kulawarga. Ing organisasi, wong lanang kang misuwur kanthi jeneng inisial SB iki aktif ing PII (Pelajar Islam Indonésia) lan HMI. Ing Muhammadiyah, Soetrisno dadi anggota Majelis Ékonomi PP Muhammadiyah. Saliyané iku, Soetrisno uga tau dadi tokoh Himpunan Pengusaha Muda Indonésia (Hipmi).
Nalika Ikatan Cendekiawan Muslim Indonésia (ICMI) dirintis, SB kalebu wong kang mènèhi panjurung. Para aktivis HMI, Muhammadiyah, lan PII racaké wis suwé kenal karo SB.
Soetrisno Bachir iku perintis Grup Sabira. Soetrisno bachir kepilih dadi Ketua Umum DPP Parté Amanat Nasional (PAN) periode 2005-2010 nggantekake Amien Rais.
Nalika ulang tauné kang kaping 54, Soetrisno Bachir nggawé buku kang isiné pamikirané Soetrisno ing aspek-aspek pulitik.

Cathetan suku 

Tokoh Islam Indonésia
Pengusaha Indonésia
Tokoh PAN
Tokoh ICMI
Tokoh HMII
Neha Dhupia (Punjabi: ਨੇਹਾ ਧੂਪਿਆ) dhèwèké iku aktris ning Bollywood, dhèwèké iku pemenang Femina Miss India 2002.
Dhèwèké mantan ratu kecantikan lan pemenang Femina Miss India taun 2002.
Dhèwèké lair ning Cochin, Bapaké iku Letnan Kolonel Sandip Dhupia, nyanbut gawé ning angkatan laut India.

Annaging Ibuné Manpinder, dhèwèké tau sinau ning Naval Public School, nuli pindah maring Army Public School ning Dhaula Kuan, New Delhi.
Dhèwèké lulusan saka Delhy University jurusan sajarah.

KARIR 

Dhupia miwiti karir aktingé mainaké drama ning New Delhi kang judhulé Graffiti.
Dhèwèké uga metu ning video klip grup band Indi Euphoria.
Dhèwèké tau metu ning iklan, nuli metu uga ning serial TV RAJDHANI.
Ning taun 2002, dhèwèké dadi pamenang Femina Miss India Universe kang nuli ddai wakil India maring Miss Universe 2002.
Nalika iku dhèwèké bisa manggoni 10 besar.

Ning taun 2003, dhèwèké miwiti filemé kang kaping pisanan judhulé QAYAMAT: CITY UNDER THREAT.
Dhèwèké uga tau mbintangi filem JULIE (2004) lan SHEESHA (2005).
Ora namung iku, filem-filem kang tau dibintangi déning dhèwèké ya iku filem KYAA KOOL HAI HUM (2005) lan SHOOTOUT AT LOKHANDWALA (2007)
sarta DUS KAHANIYAAN (2007).
Filmé kang paling anyar ya iku PAYING GUEST, ACTION REPLAYY lan DE DANA DAN.

Dhèwèké tau njalin hubungan karo Ritwik Bhattachaerya njalin hubungan nganti enem taun suwené.
Taun 2011, dhèwèké siap njalin hubungan kang luwih serius karo priya kang jenengé Jimmy.
Jimmy iku pacangané kang kewarganagaraané Kolombia.
Neha ketemu karo karo Jimmy nalika pisah karo Ritwik.
Wara-wara paling akir, dhèwèké nyiapaké nikahan karo Jimmy.

FILMOGRAFI

 1999
Rajdhani

 2000
Nattu Odoru! Ninja Densetsu

 2003
Ninney Ishta Paddaanu
, Qayamat: City Under Threat
, Villain

 2004
Julie
, Rakht: What If You Can See the Future

 2005
Siskiyaan
, Sheesha
, Kyaa Kool Hai Hum
, Garam Masala

 2006
Fight Club - Members Only
, Teesri Aankh
, Chup Chup Ke
, Utthaan

 2007
Delhii Heights
, Ek Chalis Ki Last Local
, Shootout at Lokhandwala
, Heyy Babyy
, Dus Kahaniyaan

 2008
Rama Rama Kya Hai Dramaaa
, Mithya Sonam
, Kabhi Pyar Na Karna
, De Taali
, Singh Is Kinng
, Dasvidaniya
, Maharathi

 2009
Paying Guests
, Bollywood Hero
, De Dana Dan
, Raat Gayi Baat Gayi

 2010
Action Replayy
, Phas Gaye Re Obama

 2011
Parama Veera Chakra
, Dear Friend Hitler

Cathetan suku 

Aktris India
Térong Walanda ya iku jinis tuwuhan anggota kulawarga terong-terongan (Solanaceae). Térong Walanda wiwit ditandur ing Bogor Jawa Kulon wiwit taun 1941. Ing Indonésia térong jinis iki digawa lan ditandur karo wong Walanda nalika iku, mulané diarani terong Walanda. Térong Walanda asalé saka laladan Amazon ing Amérika Latin.

Morfologi 
Térong Walanda duwé ciri ambuné kaya lembu kutub, dawané gagang godhong nganti 7–10 cm. Kembang térong Walanda ana ing pérangan antarané godhong karo gagang. Kembangé duwé warna jambon lan ana uga kang biru enom, ambuné wangi lan dhiameteré kurang luwih 1 cm.

Ciri liyané bisa dititèni saka pérangan kembang kang cacahé lima, godhong makutha kang dhapuré genta, lan duwé benang sari kang cacahé lima, manggon ing ngarep makutha kembang, kepala sari kang ndhelik, bakal woh kang duwé loro ruwangan, lan akèh bakal wijiné, lan kepala putik kang cilik.

Woh térong Walanda dhapuré bunder kaya endhog, ukurané 3–10 cm x 3–5 cm, lan pérangan pucuké rada lancip, nggandhul saka pangé amarga gagangé kang dawa, kelopaké ora rontok, kulit wohé alus lan lunyu, wernané rada abang, jingga nganti kuning, daging wohé akèh banyuné, rasané rada kecut. Wiji térong Walanda dhapuré bunder gèpèng, tipis lan rada atos. Woh térong Walanda bisa dipangan nalika seger lan kanggo bumbu masak, janganan lan ombènan.

Cathetan sikil 

Solanaceae
Velove Vexia Kaligis (). Velove Vexia iku salah sijiné juru main sinétron Indonésia. Velove Vexia iku duwé katurunan Manado-Jawa. Velove iku anak wadon saka pengacara O.C. Kaligis lan Alfa Lolita.
Velove miwiti karire lumantar peran gandané dadi Olivia lan Ruben ing sinétron kang judhule Olivia. sinétron iki disiyaraké ing salah sijiné tivi swasta ya iku RCTI. Sinetron iki kang nggawé jenengé sangsaya misuwur.
Miturut asil survei AC Nielsen, Olivia éntuk peringkat siji perolehan rating kang akèhé 9,2 persèn kanthi share 28,2 persèn, lan ngalahaké sinétron Intan. Saliyané main sinétron, Velove uga pernah dadi bintang kanggo video klip Ihsan Idol, Irwansyah lan video klip The Titans. Velove tau dadi bintang tamu ing komedi situasi OB (Office Boy) episode 269.
Velove tau sekolah ing SMA Global Jaya. Velove tau digosipaké pacaran karo Raffi Ahmad lan Banyu Biru.
Sawisé akting ing filem kang judhule Olivia, Velove éntuk tawaran main sinétron liyané kaya ta PHOBIA 17, KHANZA, dan TIMUR CINTA.
Velove uga tau dadi bintang iklan produk Kotex lan Biore uga video klip Iksan Idol.
Sawisé lulus SMA, Velove nutugaké ing Perancis, nanging amarga ora betah, Velove banjur nutugake kuliyahé ing University of Santa Monica, Los Angeles, Amérika, lan njupuk jurusan Bisnis.
Nalika April 2010, Velove mbalik ing Indonésia. Velove main ing sinétron SEINDAH SENYUMAN WYNONA. Ing sinétron iki, Velove akting karo aktor Dude Harlino.

Cathetan suku 

Aktris Indonésia
Wong Jakarta
Tokoh Minahasa
Marga Kaligis
Priyanka Chopra (प्रियंका चोपड़ा), artis saka India.
Wong tuané jenengé Jharkhand saka wong tuwa Ashok Chopra lan Madhu Akhauri.
Chopra awit cilik urip ning Bareilly, Uttar Pradesh, Newton, Massachusetts.
Priyanka Chopra sempet sinau ning perguruan tinggi ning Jai Hind College, Mumbai.
Nanging kuliyahé ditinggal sawisé menangaké gelar Miss World.

KARIR 
Sadurungé miwiti karir akting, dhèwèké iku model.
Jenengé wiwit dikenal sawisé menangaké gelar Miss World ning taun 2000.
Dhèwèké uga sok dijuluki 'Piggy Chops', jejuluk mau amarga aktingé ning filem BLUFFMASTER.
Chopra miwiti debuté ning filem THAMIZHAN nalika taun 2002 dadi Priya.
Chopra wiwit dilirik déning para prodhuser rekama awit tampil ning filem iki.
Dhèwèké olih pujian amarga aktingé kang natural.

Akiré dhèwèké bisa mbintangi filem box office.
Film-filem kang dibintangi dhèwèké ya iku taun 2004, PLAN, KISMAT lan ASAMBHAV ora patiya dilirik déning para masarakat.
Nanging dhèwèké sempet olih bebungah amrga filem komedi romantis ning MUJHSE SHAADI KAROGI bebarengan karo Salman Khan lan Akshay Kumar.
Ora namung iku, dhèwèké uga mbintangi filem kang judhulé AITRAAZ, ning filem mau dhèwèké mainaké tokoh jahat.
Nanging ning filem iki dhèwèké sempet ngeraih Filmfare Best Supporting Actress Award.
Awit iku kariré ning donya akting tambah mantep.

Chopra sempet dadi pembawa acara ning reality show FEAR FACTOR – KHATRON KE KHILADI LEVEL 3.
Dhèwèké nggantikaké aktor Akshay Kumar kang dadi pambawa acara dua mangsa sadurungé.
Acara mau ditayangaké ning tanggal 6 September 2010.

Dhèwèké sempet partisipasi ning tur TEMPTATIONS nalika taun 2004 bebarengan karo artis Bollywood liyané,
kaya ta karo Shahrukh Khan, Saif Ali Khan, Rani Mukerji, Preity Zinta lan Arjun Rampal.
Ning tanggal 12 Dhésèmber 2009, dhèwèké hadir dadi juri ning kompetisi Miss World 2009 kang diadakaké ning Johannesburg, Afrika.
Dhèwèké uga njabat dadi Duta UNICEF ning taun 2010.

Ning taun 2011 dhèwèké mutusaké kanggo njegur ning donya musik.
Dhèwèké wis dikontrak karo Universal Musik Group.

FILMOGRAFI
 2002 THAMIZHAN
 2003 THE HERO: LOVE STORY OF A SPY
 2003 ANDAAZ
 2004 PLAN
 2004 KISMAT
 2004 ASAMBHAV
 2004 MUJHSE SHAADI KAROGI
 2004 AITRAAZ
 2005 BLACKMAIL
 2005 KARAM
 2005 WAQT: THE RACE AGAINST TIME
 2005 YAKEEN
 2005 BARSAAT
 2005 BLUFFMASTER!
 2006 TAXI NUMBER 9211
 2006 36 CHINA TOWN
 2006 ALAG
 2006 KRRISH
 2006 AAP KI KHATIR
 2006 DON – THE CHASE BEGINS AGAIN
 2007 SALAAM-E-ISHQ: A TRIBUTE TO LOVE
 2007 BIG BROTHER
 2007 OM SHANTI OM
 2008 MY NAME IS ANTHONY GONSALVES
 2008 LOVE STORY 2050
 2008 GOD TUSSI GREAT HO
 2008 CHAMKU
 2008 DRONA
 2008 FASHION
 2008 DOSTANA
 2009 BILLU
 2009 KAMINEY
 2009 WHAT'S YOUR RAASHEE?
 2010 PYAAR IMPOSSIBLE
 2011 7 KHOON MAAF
 2012 BARFEE

Cathetan suku 

Aktris India
Saif Ali Khan (सैफ अली खान ) dhèwèké iku aktor India lan aktor Bollywood.
Saif Ali Khan ya iku aktor lan prodhuser filem India kang wis njegur ning donya filem awit taun 1992.
Khan lair ning New delhi, India saka pasangan Mansoor Ali Khan Pataudi lan Sharmila Tagore.

Khan tau nikah karo aktris Amrita Singh nalika sasi Oktober taun 1991.
Nanging, sawisé 13 taun bebrayan bareng sakloron mutusaké kanggo pisah ning taun 2004.
Saka nikahan mau, Khan anduwweni anak lanang kang dijenengi Ibrahim Ali Khan lan anak wadon kang arané Sara Ali Khan.
Anak loro mau saiki karo ibuné.

Saiki Khan lagi njalin gayutan karo aktris Kareena Kapoor.
Hubungan mau wis katon serius, ana wara-wara manawa ning taun 2012 sakloron bakal nikahan.

KARIR 
Saif Ali Khan miwiti kariré dadi aktor, filem kaping pisanan kang dibintangi dhèwèké ya iku filem kang judhulé PARAMPARA.
Film kang dirilis ning taun 1993 ora olih atur sapala apik saka masarakat.
Dhèwèké nembé olih bebungah Filmfare Best Male Debut Award nalika mainaké peran ning filem AASHIQ AWARA.

Kasuksesané iku anggawe dhèwèké olih tawaran kanggo mainaké peran ning filem YEH DILLAGI ning taun 1994.
Meski filem-filemé kang pisanan anggawe seneng para kritikus filem, nanging nyatané filem-filem mau gagal nembus box office.
Filmé kang pisanan Saif kang bisa nembus box office ya iku filem KYA KEHNA kang dirilis ning taun 2000.
Nganti saiki, ora kurang saka 45 filem kaya ta KAL HO NA HO, HUM TUM, SALAAM NAMASTE, EK HASINA THI, lan
PARINEETA wis tau dibintangi dhèwèké.

FILMOGRAFI 
Film:
 1992 PARAMPARA
 1993 AASHIQ AWARA
 1993 PEHCHAAN
 1994 IMTIHAAN
 1994 YEH DILLAGI
 1994 MAIN KHILADI TU ANARI
 1994 YAAR GADDAR
 1994 AAO PYAAR KAREN
 1995 SURAKSHAA
 1996 EK THA RAJA
 1996 BAMBAI KA BABU
 1996 TU CHOR MAIN SIPAHI
 1996 DIL TERA DIWANA
 1997 HAMESHA
 1997 UDAAN
 1998 KEEMAT: THEY ARE BACK
 1998 HUMSE BADHKAR KAUN
 1999 YEH HAI MUMBAI MERI JAAN
 1999 KACHCHE DHAAGE
 1999 AARZOO
 1999 BIWI NO.1
 1999 HUM SAATH-SAATH HAIN: WE STAND UNITED
 2000 KYA KEHNA
 2001 LOVE KE LIYE KUCHH BHI KAREGA
 2001 DIL CHAHTA HAI
 2001 REHNA HAI TERE DIL MEIN
 2002 NA TUM JAANO NA HUM
 2003 DARNA MANA HAI
 2003 KAL HO NAA HO
 2003 LOC KARGIL
 2004 EK HASINA THI
 2004 HUM TUM
 2005 PARINEETA
 2005 SALAAM NAMASTE
 2006 BEING CYRUS
 2006 OMKARA
 2007 EKLAVYA: THE ROYAL GUARD
 2007 NEHLLE PE DEHLLA
 2007 TA RA RUM PUM
 2007 OM SHANTI OM
 2008 RACE
 2008 TASHAN
 2008 WOODSTOCK VILLA
 2008 THODA PYAAR THODA MAGIC
 2008 ROADSIDE ROMEO
 2009 SANAM TERI KASAM
 2009 LOVE AAJ KAL
 2009 YOUNG VEER SINGH
 2009 KURBAAN
 2011 AARAKSHAN
 2011 AGENT VINOD
 2012 COCKTAIL

Producer
 LOVE AAJ KAL (2009)
 AGENT VINOD (2011)

Cathetan suku 

Aktor India
Lair 1970
Shilpa Shetty (Tulu: ಶಿಲ್ಪಾ ಶೆಟ್ಟಿ ) dhèwèké iku aktris lan model India.
Ya iku aktris filem Bollywood kang kariré diwiwiti
dadi bintang model ning taun 1991, nalika dhèwèké esih ning umur 15 taun.
Wanita kang uga kondhang dadi aktivis anti-HIV AIDS lan pecinta kéwan (PETA) iki,
sadhueungé duwé gayutan karo Akshay Kumar, kang temon nalika mbintangi filem MAIN KHILADI TU ANARI (1994).
Nanging gayutan iku mandhek lan dhèwèké diisukaké duwé gayutan karo sutradara filem Anubhav Sinha.
Sawisé pedhot karo Akshay Kumar, dhèwèké njalin gayutan karo Raj Kundra.
Sakloron nikah ning taun 2010.
Dhèwèké iku esih sadhuluran karo Shanita Shetty.

Karir 

Debut filemé kang kaping pisanan dimainaké bebarengan karo Shahrukh Khan, filem mau judhulé BAAZIGAR (1993).
Nanging pisanan dadi bintang mligi ning taun 1994 liwat filem, AAG bebarengan
karo Govinda.
Nyusul sawisé iku dhéwé meranaké tokoh dadi Anjali ning filem kang judhulé DHADKAN (2000)
lan peranné dadi Tamanna Sahani ning filem kang judhulé PHIR MILENGE (2004).

Nganti saiki Shilpa wis mbintangi filem nganti 50 akehé.
Dhèwèké olih bebungah ning acara reality show the British Celebrity Big Brother ning tanggal 28 Januari 2007 amarga dhèwèké olih 63% suwara.
Ora namung olih bebungah iku, dhèwèké uga olih bebungah ning ajang
Bollywood Movie Award 1998 ning kategori pemeran pandukung paling apik,
Giant International Award liwat PHIR MILENGE (2004), Indo-Pak's Young Achiever Award lan AAHOA Award amarga filem PHIR MILENGE (2004).

Filmografi 
Film-filem kang tau dibintangi Shilpa Shety:
 1993 BAAZIGAR
 1994 AAO PYAAR KAREN
 1994 MAIN KHILADI TU ANARI
 1994 AAG
 1995 GAMBLER
 1995 HATHKADI
 1996 MR. ROMEO
 1996 CHHOTE SARKAR
 1996 HIMMAT
 1996 SAHASA VEERUDU SAGARA KANYA
 1997 DUS
 1997 PRITHVI
 1997 INSAAF
 1997 ZAMEER: THE AWAKENING OF A SOUL
 1997 AUZAAR
 1997 VEEDEVA DANDI BABU
 1998 PARDESI BABU
 1998 AAKROSH
 1999 JAANWAR
 1999 SHOOL
 1999 LAL BAADSHAH
 2000 AZAD
 2000 DHADKAN
 2000 TARKIEB
 2000 KUSHI
 2000 JUNG
 2001 INDIAN
 2001 BHALEVADIVI BASU
 2001 MADUVE AGONA BAA
 2001 PREETHSOD THAPPA
 2002 KARZ
 2002 RISHTEY
 2002 HATHYAR
 2002 CHOR MACHAAYE SHOR
 2002 BADHAAI HO BADHAAI
 2002 JUNOON
 2003 ONDAGONA BAA
 2003 DARNA MANA HAI
 2004 PHIR MILENGE
 2004 GARV: PRIDE AND HONOUR
 2005 DUS
 2005 FAREB
 2005 KHAMOSH: KHAUFF KI RAAT
 2005 AUTO SHANKAR
 2006 SHAADI KARKE PHAS GAYA YAAR
 2007 LIFE IN A... METRO
 2007 APNE
 2007 OM SHANTI OM
 2008 DOSTANA
 2010 THE DESIRE

Cathetan suku 

Aktor India
Vidya Balan (வித்யா பாலன் ) dhèwèké iku Aktris India.
Dhèwèké iku aktris India, kang uga dadi sarjana lulusan sosiologi.
Dhèwèké njukut gelar sarjana ning St Xavier's College lan ngelajutaké kuliyah S2né ning University of Mumbai.
Karir aktingé diwiwiti nalika dhèwèké ndaftar audisi filem CHAKRAM MALAYALAM bebarengan karo Mohanlal.
Dhèwèké ngarepaké supaya olih peran ning filem mau, nanging dhèwèké ora olih peran ning filem mau,
dhèwèké malah dikontrak kanggo meranaké tokoh ning filem RUN,
Nanging ora ana alesan kang gamblang, dhèwèké digantikaké déning Meera Jasmine sawisé jadwal syuting kang kaping pisanan.

Amarga kuciwa karo kadadian mau, dhèwèké nyoba kanggo pindah ning iklan televisi.
Ning taun 1998, Balan sok metu ning iklan-iklan televisi, kang akehé disutradarai déning Pradeep Sarkar.
Dhèwèké uga sempet dadi peran pandukung ning video musik band-band kaya ta Euphoria, Shubha Mudgal, lan Pankaj Udhas.

Ning taun 2003, Balan akiré mbintangi filem kang judhulé BHALO THEKO.
amarga mbintangi filem mau, dhèwèké olih panghargaan Artis paling apik ning ajang Anandalok Puraskar.
Sawisé dhèwèké miwiti anggawe debut filem Hindi ning filem PARINEETA,
dhèwèké olih bebungah Aktris paling apik ning ajang Filmfare Award.
Sawisé sukses ning filem-filem mau, dhèwèké wiwit narima tawaran main filem, malah ana tawaran liya né kang ditolak.
Akiré dhèwèké narima tawaran main peran bebarengan karo Sanjay Dutt ning filem LAGE RAHO MUNNA BHAI.
FIlm iki olih respon apik ning pasaran lan dadi filem paling laris nalika iku.
Dhèwèké dadi aktrris kondhang sawisé iku, uga olih bebungah-bebungah liyané.

Ning taun 2011 dhèwèké diberitakaké duwé gayutan karo CEO UTV Motion Pictures,
Siddharth Roy Kapoor.
Nanging wara-wara iku namung rumor, lan Balan asih dhewekén.

Cathetan suku 

Aktor India
Lair 1978
Vivek Oberoi (ਵਿਵੇਕ ਓਬੇਰੋਈ, विवेक ओबरॉय (వివేక్ ఒబెరాయ్) dhèwèké iku aktor India.
Dhèwèké iku aktor India lan aktivis sosial.
Dhèwèké iku putra aktor Bollywood Suresh Oberoi lan Yashodhara Oberoi.
Vivek Oberoi saka Pakistan, lan miwiti debut aktingé ning Perusahaan filem Ram Gopal Varma.
Dhèwèké sempet narima bebungah Filmfare Awards kanggo kategori Debut palling apik lan Aktor Pendukung paling apik.
Dhèwèké mbintangi filem action, ROAD AND DUM, ning filem mau, dhèwèké mainaké peran dadi
priya kang ngusahakaké dadi péranganing kapulisian India nanging duwé masalah karo inspektur pulisi kang jenengé Encounter Shankar.

Ning taun 2002, dhèwèké mbintangi SAATHIYA kang disutradarai déning Shaad Ali.
Awit iku, filem kang dibintangi dhèwèké tambah akèh.
Vivek Oberoi ora namung meranaké peran action baé,
nanging dhèwèké uga meranaké peran filem komedi lan drama.
Film-filem kang tau dibintangi dhèwèké ya iku MASTI, YUVA, OMKARA, KURBAAN lan liya-liyané.
Saiki Oberoi dijadwalaké kanggo mainaké peran utama ning filem BLOODY PAKI kang disutradarai déning Shaad Ali lan Siwa.

Saka taun 2003, dhèwèké nganakaké konferènsi pers ning ngomahé.
Dhèwèké nuduh manawa aktor Salman Khan wis ngacem dhèwèké amarga dhèwèké duwé gayutan kang raket karo Aishwarya Rai, nanging Salman Khan mbantah.
Ning taun 2007, dhèwèké anjaluk ngapura karo Salman Khan amarga tuduhan mau.
Dhèwèké tau dikabaraké cedhak kari Aiswara Rai, Gurpreet Gill, Neeru Bajwa.
Ning tanggal 29 Oktober taun 2010, Oberoi nikah karo Alva Priyanka,
putri mantri Karnataka, Jeevaraj Alva ning Bangalore.

Oberoi njabat dadi juru ngomong ning obahan anti tembakau kang dimotori déning World Health Organization (WHO).
Dhèwèké uga aktif ning kegiyatan amal ning Chennai lan Mumbai.
Riptaané judhulé Project Hope kang ditujukaké kanggo mènèhi bantuwan kanggo para kurban tsunami Samodra Hindia 2004
anggawe dhèwèké olih panghargaan saka Rotary International.

Cathetan suku 

Aktor India
Lair 1976
Peneliten sosial ya iku istilah kang digunakaké marang penyelidikan-penyelidikan kang diancang kanggo nambahi khazanah ngèlmu kawruh sosial, tandha-tandha sosial, utawa praktik-praktik sosial. Istilah sosial iki nuduhaké gayutan-gayutan antarané, lan ing antarané, wong-wong, golongan-golongan kaya ta kulawarga, institusi (sekolah, komunitas, organisasi, lan liyané), lan lingkungan kang luwih gedhé.

Dhéfinisi 
Tandha-tandha sosial uatawa gegayutan antarané loro utawa luwih tandha-tandha sosial diadekake minangka topik peneliten sosial. Topik kang gegayutan karo tandha-tandha sosial bisa nyangkut individu (tuladhané, kepuasan kerja), golongan (tuladha, kepemimpinan), masarakat (tuladha, struktur sosial), institusi (tuladha, iklim organisasi), lan uga lingkungan kang luwih amba kaya ta nagara (tuladha, ngrembakane ékonomi nasional). Yèn mangkono, studi ngenani gegayutan antarané, lan ing antarané, wong, golongan, institusi, utawa lingkungan kang luwih amba diarani panalitèn sosial. Penelitèn sosial minangka sawijining tipe penelitèn kang ditindakake déning ilmuwan sosial (social scientist) kanggo njawab pitakonan-pitakonan ngenani pirang-pirang  aspek sosial mula  bisa dingerteni.

Penelitian utawa riset ya iku sawijining penyelidikan kang sistematis lan metodis tumrap sawijining masalah kanggo nemu solusi lan nambah khazanah kawruh.

Tembung “research” ing basa Inggris asalé saka tembung “Reserare” (basa Latin) kang duwé teges ngungkapake. Sacara etimologis, tembung “research” (panalitèn, riset) asalé saka tembung “re” lan “to search”. 'Re' tegesé manèh lan to search tegesé golèk. Dadi, kanthi etimologis, panalitèn tegesé goleh manèh. Nanging, teges kang ana ing tembung “research” luwih amba tinimbang mung golèk manèh utawa ngungkapake. Iki katon saka pirang-pirang dhéfinisi panalitèn berikut :

Cathetan suku 

Ilmu
Panelitèn Sosial
Yushan (Cina: pinyin: Yushan; uga dikenal minangka Jade Mountain utawa Gunung Yu) ya iku gunung kang paling dhuwur ing Taiwan lan gunung paling dhuwur kaping papat ing sawijining pulo. Ing mangsa atis, Yushan kerep ditutupi salju kandek kang bisa nutupi kabèh puncak bersinar kaya ta watu giok stainless. Ing sakiwa-tengené Gunung Yushan ana Yushan Range, kang minangka péranganing Taman Nasional Yushan ing Taiwan. Taman Nasional Yushan minangka Taman Nasional gedhé dhéwé, paling dhuwur lan bisa diakses ing Taiwan. Padang ara-ara kang nyisa ing Taiwan lan gedhé dhéwé lan uga dianggep asih asli, duwé alas lan keanekaragaman fauna, kalebu spésies endemik.

Titik paling dhuwur saka kisaran Yushan, ya iku 3.952 mèter (12.966 kaki) ing dhuwur lumahing laut. Kanthi sesawangan sesawangan, gunung lan bukit, lembah kang jaru, Taman Nasional Yushan misuwur tumrap pemandangane, srengéngé jumedhul, srengéngé angslup, fitur géologi, lan sesawangan awan saka dhuwur. Yushan ya iku titik pusat saka Taman Nasional. Yushan minangka salah siji panggonan favorit ing kalangan pendaki gunung Taiwan. Para pendaki gunung internasional kerep nggabungake perjalanan ing Yushan bareng karo perjalanan ing Gunung Kinabalu lan Gunung Fuji kanggo mbentuk sawijining Asia Trilogy hiking Puncak wétan munggah ing kedhuwuran 3.869 m (12.694 kaki) lan dianggep salah siji saka sepuluh Taiwan Summits Mayor.

Cathetan suku

Pranala njaba 
 Taiwan Review 
 Travel in Taiwan
 Yushan Travel Guide 
 Yushan Scenic Beauty
 National Parks of Taiwan
 Taiwan Image Photoarchive
 Jade Mountain on Google Maps 
 Yushan National Park Official Website  
 2007 trip report and climbing information
 Barking Deer - Permits and Summit Hikes 

Gunung
Katabolisme iku réaksi pamecahan utawa panguréan senyawa komplèks (organik) dadi senyawa kang luwih prasaja (anorganik). Ing réaksi panguréan iku diasilaké ènèrgi kang asalé saka uculé talénan-talénan senyawa kimia kang lagi dipecah. Nanging ènèrgi kang diasilaké iku ora bisa banjur dienggo déning [[|sèl, ènèrgi iku kudu diowahi dhisik ing rupa senyawa Adenosin Trifosfat (ATP) kang duwé kandhungan ènèrgi kang dhuwur. Tujuwan mligi réaksi katabolisme yaiku kanggo mbébasaké ènèrgi kang ana ing senyawa sumber yaiku Adenin Trifosfat (ATP). Réaksi pamecahan ènèrgi ing katabolisme lumrahé ditepungi kanthi aran rèspirasi.

Rèspirasi iku prosès pambébasan ènèrgi kimia ing njero awaké organisme nganggo cara réaksi rédhoks (nambahi oksigèn) ing molekul organik. Ing réaksi iku bakal diasilaké ènèrgi ing rupa Adenosin Trifosfat (ATP) lan CO2 lan duwé kasil luwihan H2O. Yèn molekul kang dienggo dadi substrat kanggo dioksidhasi yaiku gula yaiku glukosa, mula prosèsé iku ana 3 tahap yaiku glikolisis, dekarboksilasi oksidatif utawa siklus krébs lan fosforilasi oksidatif utawa transpor èlèktron. Glikolisis iku réaksi tahap pisanan kang nganggo cara aérob kang kadadéan ing mitokondria. Siklus Krébs yaiku siklus ing endi glukosa dipecah ing njero mitokondriané sèl. Transpor èlèktron iku réaksi rédhoks kang kadadéan ing mitokondria kang nglibataké dat perantara kanggo ngasilaké ATP lan H2O.

Cathetan sikil 

Biologi
Métabolisme
Hizbullah (Basa Arab: ‮حزب الله‬ Hizbullah, tegesé: "Parté Allah"; ing basa Inggris biyasa ditulus Hezbollah) iku organisasi Pulitik lan Paramiliter saka kelompok Islam Singah sing diadegaké ing taun 1982 lan duwé basis ing Libanon. Hizbullah duwé pangaribawa gedhé sajeroning   pulitik Libanon lan mènèhi layanan sosial, ngedegaké sekolah-sekolah, griya sakit, mbuka tlatah tani sarta layanan liyané kanggo èwonan warga Singah Libanon  lan dianggep cermin obahan panglawanan ing pérangan gedhé Donya Arab lan Muslim sadonya. Sanadyan mangkéné, kelompok iki dianggep organisasi téroris déning Amérikah Sarékat, Israèl, Kanada, lan Walanda.

Hizbullah wiwit taun 1992 dikepalani déning Hasan Nasrullah.

Cathetan sikil

Uga delengen 
 Hamas

Parté pulitik Libanon
Hamas (Arab: حماس‎ Ḥamās, "antusiasme" utawa "tlatèn", siji akronim saka حركة المقاومة الاسلامية Ḥarakat al-Muqāwamah al-ʾIslāmiyyah, "Gerakan Panglawan Islamiyah") iku Parté Pulitik Palèstina Islam Sunni sing kuwasa ing Lurung Gaza wiwit Juni 2007. Hamas uga duwé swiwi militèr sing dijenengi Brigade Izz ad-Din al-Qassam. Hamas wis maréntah ing pérangan Gaza saka tlatah Palèstina sawisé menang pemiu ing Januari 2006 lan ngalahaké Fatah ing sawatara konfrontasi mawa kekerasan. Uni Éropa, Amérika Sarékat, Kanadha, Israèl lan Jepang nganggep Hamas minangka siji organisasi téroris, kamangka PBB lan sawatara nagara kaya ta Ruslan, Turki lan Switserlan ora.

Parté pulitik ing Palèstina
Fataḥ (Arab: فتح‎) (uga ditepungi minangka Fateh) iku parté pulitik Palèstina lan faksi gedhé dhéwé sajeroning Organisasi Pambébasan Palèstina (Inggris Palestine Liberation Organization utawa dicekak dadi PLO). PLO dhéwé iku konfederasi multi parté. Ing pacaturan pulitik Palèstina, parté iki dunungé ana ing sisih kiwa; parté iki mligi ndarbèni haluan nasionalis lan uga sosialis..

Fatah dianggep manawa jaman mbiyèn mèlu terlibat aksi-aksi keras révolusionèr lan ngopèni sawatara kelompok militan/téroris. Nanging sanadyan mangkono, Fatah iku séjé karo Hamas, amarga ora ana nagara liya kang nganggep Fatah minangka organisasi téroris.

Ing Pemilu parlemèn Palèstina tanggal 26 Januari 2006, parté Fatah kélangan mayoritasé ing parlemèn marang Hamas. Sawisé iku parté iki mundhuraké kabèh kalungguhan kabinèt lan miwiti dadi parté oposisi.

Pranala njaba 
 Situs wèb resmi

Parté pulitik ing Palèstina
Beit Jala (Basa Arab: بيت جالا  (saka basa Aram 'karpèt suket') iku siji kutha ing Gisik Kulon, Palèstina. Kutha iki dunungé kurang luwih 10 kilomèter sakiduling Yérusalèm cedhak Beit Sahour lan Bethlehem (Beit Lahm). Beit Jala iku sing ndunungi cacahé 12.239 jiwa (1997) lan mayoritas Kristen Arab mawa minoritas Muslim. Beit Jala iku dunungé sakidulé Gilo, siji pakampungan Yahudi ing Yerusalem.

Kutha ing Palestina
Tifatul Sembiring (). Tifatul Sembiring yaiku pulitikus Indonésia kang njabat dadi Mantri Komunikasi dan Informatika wiwit 22 Oktober 2009. Sadurungé dadi mantri, Tifatul Sembiring iku nggantekaké Hidayat Nur Wahid dadi Présidhèn Parté Keadilan Sejahtera (PKS). Tifatul Sembiring iku insinyur komputer lulusan Sekolah Tinggi Ilmu Manajemen Informatika dan Komputer (STI&K) Jakarta. Sadurungé ing donyaning pulitik, Tifatul Sembiring tau duwé karir ing PT PLN (persero. Dhèwèké kerja ing babagan telekomunikasi lan pemrosesan data. Saliyané iku, Tifatul Sembiring uga tau dadi aktivis Pelajar Islam Indonésia (PII) nalika isih enom. Saiki, Tifatul Sembirig tau dadi Dewan Pertimbangan Pusat Perhimpunan Kulawarga Besar PII 2008-2011.
Tifatul Sembiring dipercaya njabat dadi Ketua Umum DPP PKS nggantekake lan nerusaké kepemimpinan Hidayat Nur Wahid kang mundur sawisé kepilih dadi Ketuwa MPR.

Kulawarga 
Tifatul Sembiring lair saka pasangan kang asalé saka Karo lan Minangkabau. Tifatul Sembiring iku pemimpin kepala kaum dari Suku Koto ing Guguak Tabek Sarojo, Agam, Sumatera Barat lan duwé gelar Datuk Tumangguang. Tifatul nikah karo Sri Rahayu lan duwé anak kang cacahé pitu yaiku Sabriana, Fathan, Ibrahim, Yusuf, Fatimah, Muhammad lan Abdurrahman.

Cathetan suku 

Tokoh PKS
Mantri Komunikasi lan Informatika Indonésia
Mantri Kabinèt Indonésia Bersatu II
Anggota DPR 2009-2014
Lair 1961
Andi Alifian Mallarangeng (). Andi Mallarangeng iku pengamat pulitik Indonésia kang njabat dadi Mantri Pemuda lan Olah Raga ing Kabinet Indonésia Bersatu II. Andi Mallarangeng uga njabat dadi juru bicara kepresidenan kanggo Présidhèn Susilo Bambang Yudhoyono. Saliyané iku, Andi uga njabat kanthi mimpin redaksi situs web présidhèn Susilo Bambang Yudhoyono.

Andi Alifian Mallarangeng éntuk gelar Doctor of Philisophy ing babagan ngèlmu pulitik saka Northern Illinois University (NIU) Dekalb, Illinois, Amérika Sarékat nalika taun 1997. Ing universitas kang padha iki, Andi uga éntuk gelar Master of Science ing babagan sosiologi. Déné gelar Drs Sosiologi ditampa saka Fisipol Universitas Gajah Mada, Yogyakarta nalika taun 1986.

Wiwit dadi mahasiswa Fisipol UGM, Andi duwé gegayuhan kepèngin dadi dhosén. Pungkasané pangimpèn iki kaleksanan, Andi dadi dhosèn ing Universitas Hasanuddin nalika taun 1988-1999 lan ing Institut Ilmu Papréntahan nalika taun 1999-2002.
Andi mandheg dadi dhosèn amarga Andi dipilih dadi Juru Bicara Keprésidènan karo Présidhèn Susilo Bambang Yudhoyono. Wiwit iku, mantan aktivis mahasiswa ing Himpunan Mahasiswa Islam lan Senat Mahasiswa iki mandheg saka gawéyané dadi pengamat lan komèntator pulitik. Miturut Andi, tugas dadi Juru Bicara Keprèsidènan iki salah sijiné kehormatan tumrap Andi.

Cathetan suku 

Tokoh saka Makassar
Mantri Kabinèt Indonésia Bersatu II
Alumni Universitas Gadjah Mada
Tokoh Parté Dhémokrat (Indonésia)
Pemberi motivasi (Indonésia)
Mantri Taruna lan Ulah Raga Indonésia
Helmy Faishal Zaini (). Helmy Faishal iku politisi Indonésia kang dadi Mantri Nagara Pembangunan Laladan Tertinggal Républik Indonésia ing Kabinet Indonésia Bersatu II. Helmy Faishal Zaini dadi anggota Dewan Perwakilan Rakyat kanggo periode 2004-2009. Helmy Faishal asalé saka Parté Kebangkitan Bangsa.

Helmy Faishal Zaini dipercaya Présidhèn Susilo Bambang Yudhoyono dadi Mantri Pembangunan Laladan Tertinggal (PDT) kang nggantekake mantri sadurungé kang uga saka Parté Kebangkitan Bangsa ya iku Lukman Edy.
Helmy Faishal iki alumnus Fakultas Teknik Universitas Darul Ulum (Undar) Jombang, Jawa Timur. Nalika isih kuliyah, Helmy Faishal aktif ing organisasi-organisasi kampus kaya ta pers mahasiswa. Helmy iku anak pasangan H Ahmad Zaini Hasan lan Hj Yetty Hartati. Nalika taun 1996, Helmy lunga ing kutha Jakarta. Helmy ninggal kuliyah lan nggabung karo aktivis pro-reformasi.

Helmy Faishal uga mèlu ing prosès ngrintis PKB. Helmy dadi anggota Komite Pendeklarasian PKB nalika tanggal 23 Juli 1998. Helmy uga tau aktif ing Ikatan Pemuda Nahdlatul Ulama (IPNU).

Pendhidhikan 
Helmy Faishal iku duwé gelar pendhidhikan Sarjana Teknik Universitas Darul Ulum Jombang lan Magister sakaUniversitas Paramadina Jakarta.

Cathetan suku 

Anggota DPR 2004-2009
Tokoh PKB
Mantri Pamangun Laladan Kawuri Indonésia
Mantri Kabinèt Indonésia Bersatu II
Muhaimin Iskandar lumrahé diundang kanthi jeneng Gus Imin utawa Cak Imin (). Muhaimin Iskandar iku pulitikus Indonésia kang njabat dadi Mantri Tenaga Kerja dan Transmigrasi wiwit tanggal 22 Oktober 2009. Muhaimin Iskandar uga njabat dadi Ketua Umum Parté Kebangkitan Bangsa. Muhaimin Iskandar éntuk gelar sarjana pulitik saka Universitas Gadjah Mada. Saliyané iku, Muhaimin Iskandar uga éntuk gelar magister komunikasi saka Universitas Indonésia. Muhaimin Iskandar njabat dadi wakil ketua DPR ing periode 1999-2004.

Muhaimin nikah karo wong wadon kang jenengé Rustini Murtadho. Saka pernikahan iki, Mujaimin nduwé anak loro kang jenengé Mega Safira kang lair tanggal 4 Maret 1996 lan Rahma Arifa kang lair nalika tanggal 29 Fèbruari 1999.
Muhaimin Iskandar uga tau sekolah ing Madrasah Tsanawiyah Negeri, Jombang nalika taun 1979-1982. Muhaimin uga tau sekolah ing Madrasah Aliyah Negeri I, Yogyakarta nalika taun 1982-1985.
Muhaimin Iskandar iku anak saka Muhammad Iskandar kang duwé katurunan Jawa. Bapaké iku kerja dadi Guru Pesantren Manbaul Ma'arif ing Jombang.
Muhaimin Iskandar tau dadi wakil Ketua Fraksi Kebangkitan Bangsa DPR lan MPR RI Pusat nalika taun 2000-2004.

Cathetan suku 

Tokoh Jombang
Tokoh PKB
Mantri Bau lan Transmigrasi Indonésia
Mantri Kabinèt Indonésia Bersatu II
Anggota DPR 2009-2014
Anggota DPR 2004-2009
Alumni Universitas Gadjah Mada
Alumni Universitas Indonésia
Tokoh Nahdlatul Ulama
Lair 1966
Nila Djuwita Anfasa Moeloek (). Nila Djuwita iku ahli oftalmologi (ngèlmu lelara mata) lan guru besar Fakultas Kedhokteran Universitas Indonésia. Saliyané iku, Nila uga dadi ketua umum Dharma Wanita Persatuan Pusat nalika periode 2004-2009.

Nila Djuwita Anfasa Moeloek iku bojoné Farid Anfasa Moeloek ya iku Mantri Keséhatan nalika ing Kabinet Reformasi Pembangunan. Nila Djuwita uga dadi kandidat calon Mantri Keséhatan ing Kabinet Indonésia Bersatu II sawisé mèlu prosès seleksi calon mantri nalika tanggal 18 Oktober 2009.
Nanging Présidhèn SBY resmi milih Sri Endang Setianingsih dadi mantri keséhatan. Jeneng Nila Juwita Anfasa Moeloek kang sadurungé wis diundang ing Cikeas batal dadi wong nomer siji ing Departemen Keséhatan (Depkes).
Nila dikabaraké ora loos tes keséhatan. Mulané Nila banjur diganti karo Endang.
Prof. Dr. dr. Nila Djuwita Farid Moeloek, SpM kang akrab diundang kanthi jeneng Nila iki dadi guru besar (pakar) lan aktivis keséhatan. Guru Besar lan Ketua Medical Research Unit Fakultas Kedhokteran UI iki ora sida njabat dadi Mantri Keséhatan RI periode 2009-2014 nggantekaké Siti Fadilah Supari. Nila iku dhokter Spesialis Mata kang aktif ing organisasi.
Ora ana katrangan resmi saka Présidhèn SBY lan Wapres Boediono, ngenani Nila kang ora sida diangkat dadi Mantri Keséhatan. Nanging Nila nerangaké sajeroning pemriksaan kaséhatan yèn Nila ora tahan stress. Nila uji keséhatan lan kejiwaan ing RSPAD Gatot Subroto.
Saliyané njabat dadi Ketua Umum Dharma Wanita Persatuan dhokter spesialis tumor mata iki uga aktif dadi anggota Ikatan Dhokter Indonésia (IDI), anggota Persatuan Dhokter Mata Indonésia (Perdami), anggota International Society Orbital Disorder, Oculoplastic and Lacrimal Surgery, Ketua BPK PP Perdami lan Ketua/Anggota Seminat Tumor Mata-Plastik Rekonstruksi Perdami.

Cathetan suku 

Tokoh Indonésia
Dhokter Indonésia
Lair 1949
Evert Erenst Mangindaan (). E.E. Mangindaan iku Mantri Nagara Pendayagunaan Aparatur Nagara lan Reformasi Birokrasi Républik Indonésia ing Kabinet Indonésia Bersatu II lan Gubernur Sulawesi Lor periode 1995-2000. E.E. Mangindaan dadi Gubernur nggantekaké Cornelis John Rantung. Sadurungé, E.E. Mangindan tau najabat dadi Pangdam VIII/Trikora. Sawisé njabat dadi Gubernur Sulawesi Utara, E.E. Mangindaan kepilih dadi anggota DPR lan njabat dadi Ketua Komisi II periode 2004-2009.
E.E. Mangindaan iku mantan Pangdam VII/Trikora. Mangindaan seneng karo ulah raga bal-balan. Para wong kang seneng bal malah tau nganakaké kompetisi bal ya iku kejuaraan Piala EE Mangindaan ing Sulawesi Utara. Iki kanggo ngurmati Mangindaan kang dadi salah sijiné tokoh nasional ing donyaning bal-balan Indonésia.
Mangindaan miwiti karir kanthi dadi Danton ing Acèh nalika taun 1965. Sawisé iku Mangindaan banjur dadi Pangdam VIII Trikora 1991 - 1993, lan Seskoad TNI AD Bandung taun 1993 – 1995. Mangindaan iku bojoné Adelina M. Tumbuan. Sawisé rampung tugasé ing bala, Mangindaan banjur lumebu ing donyaning pulitik. Mangindaan dadi Gubernur Sulawesi Utara nalika taun 1995 – 2000, penaséhat Présidhèn babagan Percepatan Pembangunan Kawasan Timur Indonésia nalika taun 2000 – 2001, lan nalika taun 2004-2009 dadi anggota DPR.

Cathetan suku 

Anggota DPR
Tokoh Kristen Indonésia
Tokoh Minahasa
Tokoh Surakarta
Mantri Kabinèt Indonésia Bersatu II
Mantri Daya Guna Aparatur Nagara lan Réformasi Birokrasi Indonésia
Abel Janszoon Tasman (lair ing Lutjegast, Groningen taun 1603 – séda ing Batavia, 10 Oktober 1659) ya iku panjlajah lan bakul saka Walanda sing misuwur lelakoné taun 1642 lan 1644 kanggo Vereenigde Oostindische Compagnie (VOC). Dhèwèké wong Éropah kapisan sing tekan kapuloan Van Diemen (saiki Tasmania) lan Sélandia Anyar. Dhèwèké uga weruh kapuloan Fiji ing taun 1643. Dhèwèké lan awak kapalé bisa nggambaraké (metakaké) bagéan Australia, Sélandia Anyar, lan Kapuloan Pasifik sing ditemoni. Abel Tasman banjur ngentèkaké sisa uripé ing Batavia dadi juragan lemah lan séda ana ing kana.

Cathetan suku 

DEFAULTSORT:Tasman, Abel

Panjlajah Walanda
Kalairan 1603
Pati 1659
Sheikh Muszaphar Shukor Al Masrie bin Sheikh Mustapha (miyos 27 Juli 1972) inggih punika ahli kasehatan saking Malaysia lan tiyang Malaysia ingkang kawiwitan ingkang dhateng antariksa, dipunwara-wara déning Mahamantri Abdullah Badawi nalika tanggal 25 September 2007. Panjenenganipun kaliyan Yuri Malenchenko (Ruslan) lan Peggy Whitson saking Amérikah Sarékat, sampun tindak dhateng antariksa ing tanggal 10 Oktober 2007 kanthi montor mabur Soyuz TMA-11 ingkang dipunluncuraken dhateng Stasiun Njawi Angkasa Internasional (ISS) wonten ing satunggalipun program kerja sesarengan antawisipun Malaysia kaliyan Ruslan lan badhé kondur dhateng bumi kaliyan montor mabur Fyodor Yurchikhin lan Oleg Kotov.

Biografi 
Panjenenganipun miyos ing Kutha Kuala Lumpur, Sheikh Muszaphar lulus saking sekolah inggil ing MARA ing Muar, salajengipun sekolah malih ing Kolej Pengobatan Kasturba, Manipal. Panjenenganipun dados dhokter ortopedi ing Universitas Kebangsaan Malaysia, lan saderengipun punika ing Griya Sakit Seremban (1998), Griya Sakit Ageng Kuala Lumpur (1999), lan Griya Sakit Selayang (2000-2001).

Pamilihan astronot Malaysia 
Pangiriman astronot saking Malaysia dhateng antariksa kalebet satunggalipun pakét panyadean 18 montor mabur tempur Sukhoi kagunganipun Ruslan déning Malaysia ing taun 2003.
Malaysia ngawontenaken pamilihan astronot saking 11.000 calon ingkang ndhaftar.
Calon ingkang kapilih nglaksanakaken gladhèn ingkang pungkasan ing Kosmodrom Baikonur, Kazakhstan. Muszaphar lan tigang calon sanèsipun ingkang kapilih ing purwanipun taun 2006. Sasampunipun ndhèrèk gladhèn ing Star City, Ruslan, Sheikh Muszaphar kapilih minangka calon utami astronot ingkang kapisan saking Malaysia, lan Faiz Khaleed dipundadosaken calon cadhangan.

Cathetan suku

Pranala njawi 
 ANGKASA Malaysia 
 Laman resmi program ini 
 Pengumuman Angkasawan Pertama Malaysia
 Biografi Sheikh Muszaphar Shukor

Artikel mawa basa krama
Lair 1972
Antariksawan
Tokoh Malaysia
Arab-Malaysia
Theloderma corticale kodhok lumut Vietnam, ya iku spésies kodhok ing kulawarga Rhacophoridae. Kodhog iki tinemu Vietnam lan Cina. Habitat alame subtropis utawa alas dataran cendhèk tropis kang lembab, urip ing banyu tawar, lan laladan wewatu. Jeneng umum saka kodhok lumut kawiwitan saka kasunyatan yèn kulite duwé bintik-bintik ijo lan ireng kaya lelumutan kang urip ing watu, lan wujudé kang efektif kamuflase utawa panyamaran.

Deskripsi 
Jeneng kodhok lumut iki kawiwitan saka anané kasunyatan yèn kulit saka kodhok duwé warna ijo lurik-lurik lan coklat kang kaya lumut urip ing dhuwur watu. Kodhok-kodhok mau duwé bantalan pliket kang gedhé padha sikile lan wetenge kang alus. Kaya kodhok-kodhok wit liyané, padha karo kodhok wadon jinis iki ngrembakane luwih gedhé tinimbang kodhok lanang. Nalika kodhok iki ngrembaka, gedhene awak bisa ngancik 7–8 cm. Kodhok lumut iki ya iku panganane gegremet kaya ta jangkrik, walang, coro, cacing, lan laler.

Cathetan suku 

Spesies sing bakal cures
Aepycamelus, iku sajinis camelid sing wis cures, sing sadurungé sinebut kanthi jeneng Alticamelus sing urip sakdawané jaman Miosen 20.6-4.9 Ma lan lan èksis nganti kira-kira 15.7 yuta taun kapungkur.
Jeneng Aepycamelus iku asalé saka tembung basa Yunani  sing tegesé "dhuwur" lan tembung "κάμελος" sing tegesé "onta". Dadi Aepycamelus tegesé "onta sing awaké dhuwur", yèn didadèkaké basa Latin dadi tembung Alticamelus. Mlakune mung nganggo driji-driji sikilé. Béda karo spésies camelid sadurungé, Aepycamelus duwé bantalan empuk kaya déné apa sing diduwèni onta modhèren.

Morfologi 
Aepycamelus iku kalebu salah sijining kéwan sing manggoni padhang suket ing Amérika Lor (Colorado, lan liya-liyané). Kéwan iki uga karan kéwan sing paling spesial. Ukuran endhasé sing rélatif luwih cilik tinimbang ukuran sakabèhan awaké, guluné  sing dawa, amarga akibat saka saya dawané balung guluné, kaya déné apa sing kedadèn karo jerapah sikil-sikilé sing dawa mèmper kaya sikil panggung, kanthi sikut lan dhengkulé sing dadi siji ing tingkat sing padha. Pérangan pucuk endhasé bisa nyandhak kira-kira 3 meteran (9,8 kaki) saka ngisor lemah.

Bobot awak 
Spésimèn cacah papat wis dipriksa kanggo mesthèkaké bobot awaké Aepycamelus déning M. Mendoza, CM. Janis, lan P. Palmqvist. Saben spésimèn-spésimèn mau boboté:
 Spésimèn 1: 721.3 kg (1,600 lb)
 Spésimèn 2: 621 kg (1,400 lb)
 Spésimèn 3: 574.7 kg (1,300 lb)
 Spésimèn 4: 363.5 kg (800 lb)
 
Struktur awaké sing ora jamak nggawé akèh panemu ing antarané para èlmuwan ngenani mode urip lan pakulinan uripé. Jelas banget yèn aepycamelus iki manggon ing tlatah sing akèh suket garingé lan ing antarané tlatah sing akèh wit-witan dhuwuré. Aepycamelus dinuga pindhah-pindhah ing sajeroning golongan-golongan cilik, kaya déné jerapah saiki, aepycamelus uga golèk pangan ing wit-witan sing dhuwur. Para èlmuwan akèh sing mbedhèk yèn Aepycamelus iku ora duwé pesaing lan bisa slamet ing wektu sing suwé (urip sakdawané jaman Miosen lan diprakirakaké cures ing wiwitan jaman Pliosen, kaduga amarga owahing iklim).

Panyebaran fosil 
Fosil Aepycamelus tinemu ing sakdawané tlatah Montana tekan Florida nganti tlatah California.

Cathetan sikil 

Kéwan purbakala
(Shundorbôn) The Sundarbans ya iku muara alas bako kang gedhé dhéwé ing donya. Saliyané iku, Sundarbans uga minangka sawijining Taman kang dadi panggonan pelestarian macan lan tuwuhan biosfer. Taman iki dumunung ing delta Sundarbans ing nagara pérangan Bangladesh Divisi Khulna. Wewengkon iki minangka wewengkon kang padhet amarga ditutupi déning alas mangrove, lan minangka salah siji cadangan kang gedhé dhéwé tumrap macan Benggala. Iki uga dadi omah tumrap pirang-pirang manuk, spésies reptil lan invèrtebrata, kalebu baya banyu uyah.

Sekitar rong puluh jinis saka seket enem jinis mangrove kang tinemu ing donya, urip apik ing Sundarbans  Vegetasi mangrove iki lumrahé diidentifikasekake ing alas campuran, alas bako, alas pasisir, alas udan teles lan alas suket alluvial. Déné kali ing Sundarbans ya iku panggonan panemone banyu asin lan banyu tawar. Mula wewengkon mau minangka wewengkon transisi antarané banyu tawar saka kali-kali kang asalé saka Kali Gangga lan banyu tawar saka Teluk Benggala.

Vegetasi mangrove mbantu pambentuke daratan anayr lan vegetasi iku mainake peran wigati ing morfologi rawa. Kegiyatan tuwuhan mangrove iki bisa ngrembakake fitur mikromorfologi kanggo nyipta substrat bibit mangrove. Morfologi lan evolusi saka bukit eolian dikendalekake déning tuwuhan xerophytic lan halophytic.

Cathetan suku

Pranala njaba 

 Sundarbans freshwater swamp forests (World Wildlife Fund)
 Tiger Research Project on Sundarbans Tigers
 Official Citation at World Heritage website
 Another Sundarban factfile 
 Sundarban in Banglapedia
 The Sundarban of Bangladesh: A Rich Biodiversity of the World’s Largest Mangrove Ecosystem 
 The NewYorker Tigerland: A journey through the mangrove forest of Bengal
 Video on Sundarbans
  Research on agricultural water management in the Sunderbans
 Sundarbans in Bangladesh  Video including wildlife, fishermen, Egg Island and Hiron Point